

**Еуразиялық экономикалық комиссия Алқасының 2019 жылғы 11 маусымдағы № 93 шешімін іске асыру туралы**

Еуразиялық экономикалық комиссия Алқасының 2020 жылғы 14 қаңтардағы № 8 шешімі

      Еуразиялық экономикалық комиссия Алқасының 2019 жылғы 11 маусымдағы "Өнеркәсіптік тауарды Еуразиялық экономикалық одаққа мүше мемлекеттер бірлесіп өндірген деп тану тәртібі туралы" № 93 шешімінің 3-тармағын іске асыру мақсатында Еуразиялық экономикалық комиссия Алқасы **шешті:**

      1. Еуразиялық экономикалық комиссия Алқасының 2019 жылғы 11 маусымдағы № 93 шешімімен бекітілген Өнеркәсіптік тауарды Еуразиялық экономикалық одаққа мүше мемлекеттер бірлесіп өндірген деп тану тәртібінің (бұдан әрі – Тәртіп) 3-тармағының бірінші абзацының ережелері осы Шешім күшіне енген күннен бастап 2 жыл ішінде қазіргі бар түрінде қолданылады деп белгіленсін.

      2. Еуразиялық экономикалық одаққа мүше мемлекеттерден Еуразиялық экономикалық комиссия Алқасымен бірлесіп жұмысты осы Шешімнің 1-тармағында белгіленген кезең аяқталғанға дейін Тәртіптің 3-тармағының бірінші абзацының ережелерін қазіргі бар не өзгертілген түрде қолдануды ұзарту қажеттігін айқындау бойынша ұйымдастыру сұралсын. Егер көрсетілген кезең өткенше оларды өзгертілген түрде қолдануды ұзарту қажеттігі айқындалмаса, бұл жағдайда Тәртіптің 3-тармағының бірінші абзацының ережелері қазіргі бар түрінде қолданылады.

      3. Осы Шешім 2020 жылғы 14 шілдеден бастап, бірақ ерте дегенде ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК